Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Tere tulemast vaatama me tänast saadet,
kus räägime Jumala armust rasketeks aegadeks.
Kuid enne veel kuulakem üht võrratut tunnistust,
mis on hea näide selle kohta,
kuidas Jumala Sõna saab meid alal hoida ja päästa
isegi kõige raskematest eluolukordadest.
Päev, mil mu pojal leukeemia diagnoositi,
oli eeldavasti mu elu kõige halvem päev.
Olin nii häiritud, õnnetu ja meeleheitel,
küsides muudkui Jumalalt: "Miks?"
Melva arm
Palusin tol õhtul mitmeid kordi, avades oma Piibli
ja paludes sõna Jumalalt, mis kannaks mind sellest läbi.
Ja Ta andis selle, tuues esile Johannese 14:1
"Teie süda ärgu ehmugu!
Uskuge Jumalasse ja uskuge minusse!"
Ütlesin: "Jumal, see on kõige ehmatavam olukord,
milles üldse olen olnud!
Kuidas ma siis ei saa olla ehmunud?"
Lugesin edasi, kus Jumal rääkis oma rahust;
oma rahu annist.
Kuid ma ei kogenud mingit rahu.
Ma ei teadnud isegi, mida tundsin,
kuid ma jäin Jumala Sõna lugedes magama.
Hiljem ärgates nägin oma abikaasat pisarais
ja mõtlesin: "Kuidas ma küll sel oma elu hullemal ööl
magada saan?
Mul on vaja palvetada!
Mul on vaja, vaja, vaja!"
Kuid Issand ütles uuesti:
"Su süda ärgu ehmugu, vaid usu Jumalasse ja usu minusse."
Ehk teisisõnu - usalda meid!
Ütlesin: "Hea küll, ma usaldan.
Kuid see on nüüd see koht, kus Sina pead mind kandma,
sest omaenese jõus ma seda ei suuda."
Järgmine päev haiglasse minnes olin täiesti rahulik ja tasakaalukas.
Uskumatult rahulik.
Samas olen nii tänulik võimaluse eest, et võisin omada Dannyt.
Ta oli võrratu laps!
Olin tänulik, et ta mul üldse olemas oli
ja peale ta surma mõtlesin,
et olin tänulik selle kalli eluarmastuse üle,
kui et ma poleks seda üldse saanud elus kogeda.
Üks Joyce'i õpetusi puudutas mõistuse lahinguvälja.
Oh aeg!
Kui erinevad mõtted mind tabasid,
pidin tegema vahet, on need Jumalast või Saatanast?
Kuid tänu Jumala armule muutis see õpetus kogu mu mõtteviisi,
tuues esile õige ja tõese mõtteviisi, mis tugineb Jumala Sõnale.
Melva arm
Me peame tegema vahet inimeste ja tegude vahel.
Mu lapsed on mu lapsed sõltumata sellest, mida nad teevad.
Oled sa kunagi öelnud oma lastele:
"Mida iganes sa ka ei teeks, ma armastan sind alati!"
On keegi oma lastele öelnud nii?
Miks me seda ütleme?
Sest me tahame kinkida neile kindlustunde,
et nad ei pea olema täiuslikud.
Ja isegi, kui nad kõik untsu keeravad ja isegi kõige kohutavama vea teevad,
oleme me siiski pühendunud neile kõige täiega.
"Mulle ei pruugi meelida kõik see, mida sa teed,
kuid ma armastan sind alati. Alati!"
Kui me juba maiste vanematena seda ütleme,
kui palju enam püüab siis Jumal meile seda öelda?
"Ma armastan sind alati sõltumata sellest, mida teed
või kui palju kordi puusse paned!
Ma olen ja jään koos sinuga
ning me töötame need asjad koos välja."
Aamen.
Kas pole imeline, et me ei pea punnitama selle nimel,
et Jumal meie osas alla ei annaks?
Kui sa tead, kes sa oled Kristuses...
"Jah, ma tean, et ei käitu alati õigesti.
Saatan, ära tule mulle kordama kõike seda, mida ma teen!
Pealegi, see pole sinu asi nagunii! See on minu ja Jumala vaheline asi.
Kuid ma tean, kes ma olen."
Roomlastele 1:17 on öeldud:
"Sest Jumala õigus on ilmunud evangeeliumis,
mis juhib meid usust usku."
Meie õigus peitub Jumala Sõnas, mis juhib meid usust usku.
Sest õigus evangeeliumis, mille Jumal on andnud
ja mida me pole ise välja teeninud,
lähtub usust ja viib usuni.
Ma võtan usu läbi vastu, et olen Jumala õigus Kristuses.
Teadmine, kes ma olen,
aitab mul välja astuda veelgi suuremas usus.
Olete te kaasas minuga?
Küll aga ei saa meil kunagi olema midagi enamat, kui palume:
"Oh Jumal, kui Sa vaid aitaks mind!"
Jumal ei taha sind vaid kuidagimoodi aidata,
vaid Ta tahab anda sulle uut jõudu ja väge,
tõstes sind üles ja kinkides sulle erilise elu.
Ära rahuldu vaid kuidagimoodi hakkama saamisega.
Tea, kes sa oled Kristuses
ja mine Tema nimel julgelt Jumala trooni ette,
leides vastused oma vajadustele.
Tõsi, see ei sünni alati üle öö ja vahel peab ka ootama,
mis viib meid muidugi eriti pöördesse, kas pole?
"Ma palusin, aga ei saanud!"
Tea siis, et miski pole läbi seni, kuni see pole lõplikult läbi
ja see pole veel lõplikult läbi!
Igakord, kui Saatan ütleb: "Midagi ei toimu!";
pead vastama talle: "Jumal tegutseb!"
Jumal tegutseb!
"Et siis, kui palun Jumalal muuta end,
siis kas Tema muudab mind,
või pean ise selle kallal vaeva nägema?"
Kui paljud teist on püüdnud ise end sajal erineval moel muuta?
Oh aeg! Kui te vaid teaks, kui palju kordi elus
olen ma püüdnud oma suu kinni hoida.
Olen püüdnud ka saavutada veidi armsamat olekut,
olemata selline metsik ja tahumatu.
Kuid see lihtsalt ei toimi!
Ma lihtsalt ei saa olla keegi teine, kui see, kes ma olen.
Jaakobuse 4:6 ütleb laiendatud piiblitõlkes järgmist.
See oli u 27-28 aastat tagasi, kui seda salmi esimest korda nägin
ja ma arvasin, et olen surnud ja läinud Taevasse.
"Kuid Tema annab meile üha rohkem ja rohkem armu
ehk Püha Vaimu väge,
et seista täielikult vastu kurjadele kalduvustele jms.
Seetõttu Ta ütlebki, et Ta seisab vastu ülbetele ja uhketele
andes jätkuvalt armu alandlikele -
neile, kes on piisavalt alandlikud seda armu vastu võtma."
Mu jaoks on ka abi!
Mu jaoks on armu!
Piisavalt armu ja veel enam armu erijuhtumiteks.
Ja usu mind - ma olin erijuhtum!
Mul ei olnud lihtsalt tavapärased probleemid,
vaid tohutult hiiglaslikud probleemid.
Ja mitte üks või kaks, vaid terve hunnik.
Armu, et meid muuta.
"Joyce, oled sa ikka kindel, et see on see, millest siin räägitakse?"
No vaatame paari teist kohta veel, et näha, kas suudan teid veenda.
Kes sind muudab?
Jeesus.
Jah, sa pead ootama seni, kuni Ta seda teeb
ja sulle ei pruugi see muutmisprotsess suurt palju meeldida,
sest me ei talu seda, kui ei saa koheselt seda, mida tahame
Tead, Jumal on mind aastatega nii palju muutnud,
et ma olen juba täitsa toredaks muutunud.
Väga hooliv,
inimesi ja andmist armastav.
Jah, ma olen veel pisut kuraažikas ja mine tea, ehk jäängi selliseks,
kuid samas ma pole kindel, kas saaksin teha seda, mida teen,
kui minus poleks õige pisut kuraaži?
Olen vajanud seda läbi kogu elu,
et jääda ellu kõige kogetu keskel ja tulla välja sellest.
Ma pidin olema veidi jõulisem ja kuraažikam,
et jõuda tänasesse päeva.
Muide, mul sai juba aastaid tagasi kõrini
iseenda pärast vabandamisest.
Jumal võib teha mu elus, mida iganes soovib
ja muuta mind, kuidas iganes soovib,
kuid ma ise ei suuda seda ega üritagi enam mitte.
"Joyce, sa ei saa lõpetada püüdeid muutuda paremaks!
Sa pead püüdma muutuda!"
Ei pea ma midagi püüdma - pean hoopis uskuma.
Jah, meil on oma osa täita, kuid see on vaimne osa,
liikudes vaid usust usku edasi ja öeldes:
"Jumal, ma usun, et suudad teha kõike, mis tarvis
nii minu sees kui mu läbi, kui mina toetun Sulle."
Mina teen oma osa, uurides näiteks Jumala Sõna.
Roomlastele 7:15 ütleb laiendatud piiblitõlkes.
Ma täiega naudin tänast õhtut!
Kes iganes on Piiblit lugenud, on lugenud ka seda salmi
ja kindlasti mõelnud: "Nii ongi!"
Apostel Paulus ütles: "Ma ei mõista ju isegi oma tegusid.
Olen täiesti nõutu ja hämmingus,
sest ma ei tee ega saavuta seda, mida tahaksin,
vaid ma teen just täpselt seda, mida ma tegelikult vihkan;
asju, mille mu moraalsed instinktid hukka mõistavad.
Nüüd, kui ma tegutsen pidevalt oma tegeliku tahte vastu,
siis see tähendab, et ma nõustun, et käsuseadus on hea,
hoides lausa ise selle poole.
Samas ei tee ju mina seda tegu, vaid patt, mis elab minu sees
ja omab meelevalda minu üle."
"Oota, Paulus - sa teed seda, aga ütled, et ei tee? Kes siis teeb?"
"Sest ma tean, et minus pole midagi head..."
Kas keegi ütleks "aamen" selle peale?
"Minu lihalikus loomuses pole midagi head."
Sinu lihalikus loomuses pole midagi head,
kuid su vaimne loomus on neist tulvil!
Sa pole lihtsalt üks keha, aga sul on ka vaim ja hing.
Ja kui vaim on ihust üle, on ta ka tugevam ihust,
nii et me võime käia vaimus,
täitmata lihahimusid, mis jäävad alati olema.
Lihahimu jääb ja Saatan saab seda alati kasutama,
et meid rajalt maha võtta,
kuid kui oleme vaimselt tugevad, ei saa ta sellega hakkama.
Seetõttu on äärmiselt rumal
tankida oma ihusid toiduga 3-6 korda päevas,
vaevumata samas ammutama vaimulikku toidust,
mida samuti vajame
ja mis on ainus, mis meid tõeliselt õnnelikuks teeb.
Paljud inimesed söövad ka seetõttu üle,
et nad on seesmiselt tühjad.
Kuid nad täidavad end vale asjaga.
Kuid nüüd edasi.
"Tean, et mu lihalikus loomuses pole midagi head.
Ma tean, mis on õige, kuid ma ei suuda seda teha.
Mul on tahet ja indu teha seda, mis õige,
kuid puudub vägi, et seda teha.
Ma ei suuda teha head, mida tahaksin
ja halba, mida ma ei taha teha, ma ometigi teen."
Kas keegi siin võib öelda, et saab täiega aru, millest jutt käib?
Me tahame teha, mis on õige, kuid see on vahel nii raske.
Tahme teha õigeid asju, kuid läheme närvi, sest see ei õnnestu
Roomlastele 7:24-25
"Oh mind õnnetut inimest!
Kes ostab mu lahti sellest surma ihust?
Aga tänu olgu Jumalale meie Issanda Jeesuse Kristuse läbi!"
Kes küll päästaks mind?
Tänu Jumalale, et Tema teeb seda läbi Jeesuse Kristuse.
Kes küll päästaks mind?
Tänu Jumalale, et Tema teeb seda läbi Jeesuse Kristuse.
Meil pole täna aega neid kõiki läbi vaadata,
kuid Piibel on täis erinevaid kirjakohti,
mis väidavad täpselt seda sama.
Küll aga on oluline näidata teile 1 Peetruse 5:10,
sest on teatud laadi kannatust, millest peame läbi minema.
Ja kuigi see pole paljude lemmikteema,
on seda siiski oluline näha ja mõista,
kuna see aitab meil mitte põgeneda asjade eest,
mis lõpuks toovad midagi head esile me elus.
1 Peetruse 5:10
"Peale seda, kui olete mõnda aega kannatanud,
siis kogu armu Jumal, kellelt tuleb kõik õnnistus ja soosing
ja kes on kutsunud teid oma igavesse ausse Kristuses,
täiustab teid ja muudab teid selleks, kes te olema peate,
kinnitades ja juurutades teid kindlalt,
andes teile jõudu ja asetades teid oma paika."
Ehk siis, peale teatud aega kannatamist,
tuleb Jumal meile ise appi
ja muudab meid nendeks, kes me olema peame.
Aga mis värk selle kannatusega siis on?
Miks Jumal ei võiks kohe oma töö ära teha?
Mul kohe kindlasti pole kõiki vastuseid
ja ma ei hakka pidama 5-osalist loengut kannatuste kohta.
Kuid las ma jagada, mida ma usun selle teema kohta.
Esiteks, ma ei usu, et Jumal teeks kõike me elus
kohe nüüd ja praegu.
Sest vahel Ta tahab,
et õpiksime ootuse kaudu tõeliselt hindama seda,
mida kord oma läbimurde kaudu saame.
Aamen?
Lisaks annab Ta meile ka piisavalt aega,
mille jooksul end lõplikult ära kurnata,
nii et kui see läbimurre tuleb,
siis me teame, et me teame, et me teame,
et see kõik on vaid tänu Jumalale ja mitte meile endile,
nii et meil ei tekki kiusatustki võtta selle eest au iseendale.
Nii et me peame minema läbi teatud asjadest,
et Jumal omakorda saaks neid läbi murda.
Ja kui õige aeg käes, küll siis Jumal ka toimetab ruttu,
kui Ta juba kord liikuma hakkab!
On see alles siis lugu!
Olen seda juba paar korda öelnud, kuid ütlen veelkord -
me eluolukorrad pole sageli üldse mitte nii tähtsad,
kui tähtsateks me neid peame.
Kõige olulisem on see, mis meie sees toimub.
Sest su olukorrad võivad olla väga head,
aga su suhtumine nende keskel väga nadi.
Nii et sa oled palju õnnetum kui see,
kelle olukorrad on sada korda hullemad,
kuid kellel on suurepärane suhtumine ellu.
Meie probleemiks pole niivõrd me probleem,
kuivõrd me suhtumine me probleemi.
See on probleem.
Olen seda ka varem öelnud, sest sellel on oma iva sees.
Ma teen kõvasti tööd selle nimel, mida olen tegemas
ja olen teinud seda väga pikka aega.
Kuid see, mida ma teen, see pole raske.
Sest ma teen seda ühe seesmise kergusega.
Nii et ühtpidi pole seda kerge teha, kuid samas ma teen seda kergusega.
Jeesus ütles Matteuse 11:28
"Tulge minu juurde kõik, kes te raskesti tööd teete
ja vaevatud ning koormatud olete.
Mina annan teile hingamise,
pakkudes teie hingele kergust, kergendust ja värskendust."
Meie seesmisele inimesele.
Me ei pea igakord paluma, et Jumal kõrvaldaks me probleemi,
vaid et Ta annaks meile jõudu ajada selg sirgu
ja käituda kui küpsed kristlased,
teadmises, et tänu Pühale Vaimule saame hakkama kõigega, mis tarvis,
tehes seda isegi naeratus suul.
Sa ütled: "Joyce, sa ei tea mu olukorda!"
Las ma öelda sulle midagi.
Sinu eriolukorra jaoks on olemas ka eriline arm.
Võib-olla sul on erivajadustega laps
ja pole kahtlustki, et see on väga raske
ja väljakutseid esitav.
Olen rääkinud taoliste vanematega
ja see on väga raske nii neile, kogu perele, kui nende abielule.
Kuid teate, mis?
Olen rääkinud nii nendega,
kes on osanud võtta vastu Jumala armu,
kui ka nendega, kes pole seda teinud.
Inimesed, kes on Jumala armu vastu võtnud,
näevad seda olukorda kui eesõigust,
olles õppinud oma lapselt rohkem, kui kusagilt mujalt elus.
Eriline arm eriolukordade jaoks.
Jumal annab erilist armu haigustega toimetulekuks.
On nii palju asju, mida te minust ei tea,
kuid ma pidasin oma seminare 10 aastat
tohutute peavalude saatel.
Oli aegu, kus laval jutlustades tundsin,
otsekui nuga torgiks mu paremat silma.
Mul oli 22 aastat tagasi rinnavähk.
Mul oli väga raske operatsioon
ja kuigi 2 nädalat hiljem olin taas lavalaudadel,
ei teadnud keegi, et mu ihu küljes olid erinevad voolikud
Jumal andis mulle armu teha seda, mis tarvis. Aamen.
Seetõttu võin öelda täiesti ausalt -
tunnen end praegusel eluhetkel keset kõiki praeguseid olukordi
paremini, kui väga pikka aega varem.
Ja teate, mis?
Mida enam kergust kogete oma sisemuses,
seda enam energiat on teil ka väliselt.
Inimesed on väsinud, kuna nad muretsevad pidevalt,
olles ärevil ja närvis
ning püüdes muuta asju, mida nad muuta ei saa.
Püüdes muuta ennast, oma pereliikmeid ja olukordi,
tahtes näha asju sündimas,
mida ainult Jumal saab panna sündima.
Mitte välised asjad ei kurna meid,
vaid hoopis see, et meil pole kergust me sisemuses.
Jumal annab sulle armu olla üksikvanem,
kui see on see, kes sa olema pead.
Sa ütled: "Aga Joyce, see on nii raske!"
Ma tean ja Jumal ka teab,
aga Ta annab sulle erilist armu, kui vaid tead, kuidas seda vastu võtta.
Armu pole võimalik võtta vastu halva suhtumisega.
Ka mitte nurisedes ja virisedes, end pidevalt haletsedes.
Sa saad armu usu läbi!
Sa ei saa öelda 200 korda päevas:
"Ma ei suuda enam! See on liiga raske!
Ma ei jaksa enam, see on liiga raske!"
Pead hoopis ütlema:
"Ma suudan kõik Kristuses, kes annab mulle selleks väe.
Jumal annab mulle vajamineva armu,
et minna sellest päevast võidukalt läbi.
Jumal on minus ja annab mulle kõik, mida vajan."
Usk on üks hoiak.
Positiivne hoiak.
Aamen?
"Aga ma olen nii väsinud!"
"Nii väsinud!"
Ma tean, ma tean.
Olen isegi selles seisus olnud.
Kuid mine lülita end jõuallikasse ja saa laetud.
"Need, kes ootavad Issandat, saavad uut jõudu."
Tänu Sulle, Jeesus!
Aitäh Sulle, Issand, et saan sellega hakkama.
Läbi Sinu saan ma sellega hakkama.
Jeesuse nimel, ma saan hakkama.
Jumal annab sulle armu mitte alla anda.
Või ka: Jumal annab sulle armu jääda, kui on vaja jääda
ja minna, kui on vaja minna.
Vahel tuleb mingist asjast eemale hoida, kuigi tahaksime jääda
ja vahel jälle, kui me tahame minna, tahab Jumal, et me jääksime,
andes meile ka armu, et jääda.
Töötasin kord firma heaks, kus mind ei kohelnud väga hästi.
Tahtsin sealt kiiremas korras tulema tulla ja alustada oma asjaga.
Kuid ma teadsin oma südames, et see pole Jumala tahe mu jaoks.
Nii andis Ta mulle ka armu, et jääda.
Täna olen nii õnnelik, et sealt ära ei jooksnud,
sest tegelikult õppisin seal väga palju.
See, kes ma täna olen, sai paljuski kujundatud neil aegadel,
kus ma jäin püsima ega jooksnud ära.
Ja kui siis Jumal lõpuks ütles: "Mine!",
olid mu asjad kõik kenasti korda saanud
ja ma ei tahtnudki enam minna.
Nii et Jumal andis mulle armu nii jääda kui minna.
Seetõttu pead ka mõistma, et milline iganes su olukord ka poleks:
olgu selleks kuritarvitamine, hülgamine või reetmine;
kellegi surm või kaotus, keda nii väga armastad;
töökoha kaotus, kust arvasid, et ei lahku enne pensionipõlve,
või sa oled üksikvanem või kannad hoolt oma vanemate eest.
Võib olla sul on abieluga raskusi
ja sa ütled: "Usun, et Jumal tahab, et ma jääksin."
Siis tead, mis?
Sa võid jääda naeratus huulil ja kergus su sammudes.
Kui me Jumala armu läbi
teeme oma olukordades seda, mis õige,
kannab Jumal meid alati läbi, kandes hoolt ka me olukorra eest.
Vajad sa siis hoidjat oma koerale või järelvaatajat eakale vanemale;
abi seetõttu, et oled üksikvanem -
mis iganes abi sa ka ei vajaks, Jumal tuleb ja aitab!
Küll aga pead lõpetama enese haletsemise, nurisemise,
virisemise ja arvamise, et sa oled mingi erijuhtum,
kes vajab erihoolt ja hüvitisi.
Võid öelda: "Olen küll erijuhtum, aga saan ka kogeda eriarmu,
nii et mul pole vähimatki õigust näha end teisiti, kui teised.
Jumala tugevus on piisav keset mu nõrkusi,
andes mulle jõu ja võime teha, mis iganes tarvis."
On hea meeles pidada,
et Jumala arm on võrratu tasakaalustaja elus.
Sõltumata sellest, mida meil pole,
Jumal arm tuleb ja annab meile just seda, mida vajame
igaks eluolukorraks.
Täna pakume sulle paketti "Lootus rasketeks aegadeks",
mis koosneb 6'st väikesest raamatust kenas karbis
ja ka minu 2'st CD'st "Kurvastuse ja üksinduse võitmine".
Me kõigi elus on aegu, kus me vajame suurt kogust lootust.
Usun, et need materjalid seda sulle pakuvadki.
Kuniks hoiad alal oma lootuse, ei saa Saatan sinust midagi.
Jää meiega.
Oled sa kogenud mõnda suurt kaotust?
Lähedase surma, lahutust või muud elumuutvat sündmust?
Avasta Jumala armastus ja trööst
raamatust: "Lootus rasketeks aegadeks".
6 väikest raamatut täis piibellikku õpetust
just sinu vajaduste jaoks.
Lisaks 2 CD'd: "Kurvastuse ja üksinduse võitmine".
Materjalid on tellitavad ekraanil olevate infoallikate kaudu.
Kui tead mu lugu, siis tead ka,
et maadlesin aastaid negatiivse mõttemaailmaga.
Mu elu muutus,
kui hakkasin joondama oma mõttemaailma Jumala Sõnaga.
Oma uues päevasõnade kogus
tahan aidata sul ületada oma negatiivsed mõttemallid,
kinkides sulle 365 väega täidetud mõtet,
mis toovad sulle ühel uuel tasandil vabaduse.
Otsusta võita see lahing oma mõistuses,
hankides endale need päevasõnad juba täna.
Tänu me sõprade ja partnerite toele
oleme just saanud valmis oma 600'nda veekaevu,
võimaldades puhast joogivett
peredele ja kogukondadele üle maailma.
Te ei kujuta ettegi, kui kohutav see on, kui inimestel pole puhast vett
ja kus selle saamiseks tuleb vahel kõndida tunde.
Seega vee võimaldamine taolistele inimestele
on võrratu viis osutada neile Jumala armastust.
See omakorda aga võimaldab jagada nendega evangeeliumit.
Sel juhul nad teavad, et see on ehe,
sest kui jagad inimestele armastust ja siis jagad neile evangeeliumi,
siis nad ka usuvad sellesse.
Nii et aitäh teie abi eest! See on kompliment teile.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagamaks Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.